Chirk Castle

**Chirk Castle** (walisisk: *Castell y Waun*) er en tidligere festning, siden ombygd til en herskapsbolig og slott, som er lokalisert i grevskapet Wrexham i Wales. Det er verneverdig bygning av grad I. Festningen ble bygget i 1295 som en del av kong Edvard I av Englands nettverk av festninger i det nordlige Wales. Den bevokter inngangen til Ceiriogdalen, og ligger nær byen Chirk og 2,4 km fra Chirk jernbanestasjon. Det var tidligere i privat eie, men er nå eid og drevet av National Trust.

I 1595 kjøpte Thomas Myddelton den eldre festningen for 5000 pund. Hans sønn, Thomas Myddelton av Chirk Castle, var parlamentarianer i første del av den engelske borgerkrigen, men under Cheshireoppstanden i 1659 skiftet han side og ble rojalist. Etter restaurasjonen ble hans sønn Thomas baronet av Chirk Castle. 

## Historie
Festningen ble bygget i 1295 av Roger Mortimer de Chirk, onkel til Roger Mortimer, 1. jarl av March, som en del av Edward Is festningskjede over hele nordlige Wales, og voktet strategisk inngangen til Ceiriogdalen. Det ble bygget på en steinete skråning i toppen av Ceiriogdalen, ble nøye valgt for å maksimere dets forsvarskapasitet, samtidig som det kontrollerte den nærliggende Deedalen og handelen langs grensen. Det var en festning som var så viktig at kong Edvard I avla et personlig besøk under byggingen.

Det var det administrative senteret for Marcher Lordship av Chirkland («grenseherrene»), utnevnt av Englands monark for å vokte grenselandet mellom Wales og England, *Welsh Marches*. Det ble drevet som en March-festning av Layards Edwardes av Chirk inntil denne retten ble fjernet av Stjernekammeret (en engelsk overdomstol, som satt ved det kongelige Palace of Westminster), da det ble overtatt av Myddelton-familien.

Festningen ble kjøpt av sir Thomas Myddelton i 1593 for £5000 (ca. £18 millioner per 2024). Hans sønn, Thomas Myddelton av Chirk Castle, var parlamentariker under den engelske borgerkrigen, men ble rojalist under «Cheshire-opprøret» i 1659, ledet av George Booth, 1. baron Delamer. Vinduer med sprosser og losholt ble satt inn på 1500- og 1600-tallet; festningen ble delvis revet under den engelske borgerkrigen og deretter gjenoppbygd. Etter restaureringen ble sønnen hans Sir Thomas Myddelton, 1. baronett av Chirke. Slottet gikk i arv i Myddelton-familien til Charlotte Myddelton (ved farens død i 1796). Charlotte hadde giftet seg med Robert Biddulph, som endret navn til Robert Myddelton-Biddulph, og etterlot slottet til deres sønne, Robert, ved sin død. Det gikk deretter i arv i Myddelton-Biddulph-familien.

Fra før første verdenskrig og fram til etter andre verdenskrig ble slottet leid av Thomas Scott-Ellis, 8. baron Howard de Walden, en framtredende kunstmesen og forkjemper for walisisk kultur. I 1918 ble Chirk Castle brukt som lokalisering for stumfilmen *Victory and Peace*, regissert av Herbert Brenon. Baronen åpnet deler av slottet for evakuerte under den senere delen av andre verdenskrig. Familien Myddelton kom tilbake for å bo på Chirk Castle fram til 2004. Oberstløytnant Ririd Myddleton var ekstra stallmester for dronning Elizabeth II fra 1952 til hans død i 1988.

Chirk forble i Myddelton-familiens eie inntil det ble overført til National Trust i 1981; slottet og dens hageanlegg er åpne for publikum.

## Galleri

The north east prospect of Chirk Castle in Denbighshire on of the seats of John Myddelton Esqr.jpeg|Utsikten nordøst over Chirk Castle, 1735
The_north_view_of_Chirck_i.e._Chirk_Castle,_in_the_county_of_Denbigh.jpeg|Et nordlig utsyn av Chirk Castle, ca. 1810
ChirkCastleOverview.JPG|Innkjørsel til Chirk Castle
Chirk Castle gates.jpg|Slottsportene
ChirkCastleEntrance.JPG|Hovedinngangen
ChirkCastleCourtyard.JPG|Borggården
ChirkCastleGarden.JPG|Hagen langs slottet
Chirk Castle from the North.jpg|*Chirk Castle fra nord*, av Peter Tillemans, 1725
The west prospect of Chirk Castle in Denbighshire, one of the seats of John Myddelton Esqr (1132147).jpg|Vestutsikten til Chirk Castle, ca. 1733–1747
Chirk Castle - Adam Tower.jpg|Adam-tårnet fra sørvest
Chirk Castle courtyard and west range.jpg|Gårdsplassen og tårnklokken fra øst


## Referanser


## Eksterne lenker
*